Ինչ-ինչ հանգամանքների պարտադրանքով ընդամենը ամիսների պատմություն ունի իմ աշխատակցությունը ՙԱզատ Արցախ՚-ին։ Բայց այսօր էլ, շուրջ երկու տասնամյակ անց, անանց հպարտություն եմ ապրում, որ ինձ բախտ է վիճակվել նրա հարկի տակ, ամենօրյա աշխատանքի ընթացքում շփվել, հաղորդակցվել, ընկերանալ խմբագրակազմի անդամների հետ, արժանվույնս գնահատել յուրաքանչյուրի կատարած աշխատանքը, անխտիր բոլորին ընդունել ու առ այսօր պահել իմ սրտում՝ որպես հոգեհարազատ մարդկանց: Ուստի թերթի տարեդարձի առթիվ մերձավորի նույն այս զգացումով և իրավունքով է, որ ահա ջերմ շնորհավորանքս ու լավագույն բարեմաղթանքներս եմ հղում նրանց` իմ հին ու անմոռաց բարեկամներին, ասելով` ձեր վարձքն ի կատար, հարազատներս։